
* ( AKTUELT ) * 

★ 

SANDHEDEN 

Læser De UFO-NYT hver måned? — Det kunne 
være interessant at vide, med hvilke tanker, De da 
lægger bladet fra Dem efter endt læsning. — Er 
Deres tanker mon: fantasi formet af en flok over¬ 
eksponerede hjerner — eller tænker De: der står 
jo ikke noget i det blad, man får alt for lidt at vide. 

UFO-NYT er bindeledet mellem SUFOI og be¬ 
folkningen. Bladet er — for at bruge en allegori — 
børnehaven, hvor elementær og grundliggende vi¬ 
den og tankebefordrende oplysninger bliver givet 
til alle interesserede. 

Læg nøje mærke til ordet: tankebefordrende! 

UFO-NYT er ikke og skal ikke være et blad, 
hvori man kan slå op i novembernummeret på side 
10 og der læse „sandheden om de flyvende taller- 
kener“. Bladets mening og mission er den: at væk¬ 
ke de åndeligt og intellektuelt halv- eller heltslum¬ 
rende op til aktiv dåd. 

SUFOI er ikke nogen „frimurerloge 44 , som nogle 
synes at tro. Det er ikke sandt, at de resultater, vi 
gennem vor forskning er nået frem til, er forbe¬ 
holdt nogle få „udvalgte 44 . — Alvorlige mennesker, 
der gennem UFO-NYT eller ad andre veje får 
trang til at forøge deres viden, går ikke forgæves 
til SUFOI. — Det eneste forbehold, vi tager, er re¬ 
ligiøse fanatikere, — og det kan næppe bebrejdes 
os. 

Medlemstallet på vor organisation er nu firecif¬ 
ret. Men alligevel synes det kun at være gået op for 
alt for få udenfor SUFOI, hvor vigtig for hele 
menneskehedens fremtid, arbejdet i SUFOI og dens 
søsterorganisationer verden over er. 

Den amerikanske filosof, William James, kunne 
ikke rigtig godtage den herskende mening, der rå¬ 
dede blandt hans kolleger, at der naturnødvendig 
måtte findes frem til to „sandheder 44 — nemlig een 
for filosofferne og en anden for „folket 44 . — Der¬ 
for søgte han at klarlægge sine filosofiske og psy¬ 
kologiske betragtninger på en måde, så ganske al¬ 
mindelige mennesker kunne forstå dem. 

Antagelig er han kommet til samme nedslående 
resultat som mange før ham og mange efter ham — 
det samme resultat, som SUFOI også må konstatere 
som et faktum i dag — nemlig dette, at befolk¬ 
ningen som helhed ikke er særlig interesseret i 
forskningsresultater, der ikke direkte vedrører tids¬ 
besparende og andre goder til brug i hverdagen. 

Tidens forjagede tempo vænner folk af med at 


give sig tid til eftertanke og at søge åndelige vær¬ 
dier, hvor disse værdier findes. Og efter endt ar¬ 
bejdstid, åbner biograferne og andre underholdnings¬ 
centrer deres arme, beredte til at „slå tiden ihjel 44 
for alle de, der synes at have for meget at denne 
gave. Rundt om i hjemmene står fjernsyn og radio 
parate med billig underholdning. — Store opgaver 
ligger og venter på radio og fjernsyn, som disse 
vægrer sig ved at tage op — endnu er disse kom¬ 
munikationsmidler ikke blevet de kulturformidlere, 
man havde lov til at håbe og vente af dem. Tvært¬ 
imod er deres tomme kværnen med til at udbrede 
hjernesløvheden, som graver sig dybere og dybere 
ned og får tag i befolkningen. 

— Derfor er det godt, at der een gang om må¬ 
neden dumper et lille blad gennem brevsprækken, 
der fortæller, at der også er en verden uden for 
Verona. Bladets mål er jo i sidste instans det, at 
ruske folk op af sløvheden og få dem til at kræve 
offentliggørelse af sandheden om det, der kommer 
til os ude fra rummet. Den offentliggørelse, som 
vil lade en hel ny tidsalder oprinde! — UFO-NYT 
er kun eet blad mellem de utallige blade af lig¬ 
nende indhold, der bliver udgivet i stort tal over 
hele verden, — og dumper ind gennem tusinder af 
brevsprækker kloden over. 

Sandheden om de flyvende tallerkener findes i 
disse blade — måske mere mellem end på linierne 
— og nøjes man ikke med blot at læse UFO-NYT 
flygtig igennem, vil man opdage den. — Men det 
kræver ganske vist, at man bevæger sig nogle få 
skridt uden for den daglige cirkel — og vover sig 
ud i det, for det moderne menneske sværeste af 
alt: selvtænkning. 

Men gør man det, kan det hænde, at man indfan¬ 
ges af dette lille blads særegne atmosfære. Det kan 
gå op for mennesker, at alt det, UFO-NYT fortæl¬ 
ler om, ikke er fantasters eller gale menneskers 
tankemisfostre og hallucinationer, men simpelthen 
talen om livet — dit og mit liv. Og vil nogen ind¬ 
vende, at al den tale om flyvende tallerkener ligger 
langt uden for det, vi forstår ved livet, da viser 
det kun, at det endnu ikke er gået op for dette 
menneske, at bag ved de flyvende tallerkeners til¬ 
synekomst står mennesker som vi, skabt som os og 
med et hverdagsliv på deres klode, som vi har det 
på vor. 

— Det kan aldrig være rigtig at trække sit liv og 
sin hverdag ned på et niveau, der kun rummer en 
ganske snæver horisont. Der er ikke noget prisvær¬ 
digt i aldrig at udvide sine meninger, hverken po¬ 
litisk, religiøst eller på andre områder. Det for¬ 
tæller blot om en udvikling, der er stagneret på et 
tidligt tidspunkt af menneskets liv. Og stilstand er 
tilbagegang. — Det er rigtigt, at vi skal have fød¬ 
derne fast forankret i fortiden! Men det er ingen 
hindring for at befinde sig spillevende i nutiden 
med alle dens muligheder for en sundere, bedre og 
rigere fremtid. — 

Gerda Rørbæk Nielsen. 

Spørgsmål som: „Hvad er Sufoi-folkene for nogle 
mennesker? Er I spiritister? Jehovas vidner? Mor¬ 
moner? — eller er det en hel ny sekt, I har dan¬ 
net ?“ o. s. v. er vist velbekendt for de fleste 
SUFOI - folk. — Spørgsmålene bliver stillet med 
dyb mistro og skepsis. Forudindtagethed er vist det 
rette ord. 

At spørgsmålene i det hele taget kan opstå, viser, 
hvor dybt nedgroede menneskene er i deres egne 
fordomme og forestillinger. Og at forsøge at få 
mennesker af denne karat til at se nøgtern og for¬ 
domsfri på sagen er en næsten håbløs opgave. 

Folk af en ren naturvidenskabelig - materialistisk 
tankegang kan ikke bringes til at forstå, at vort 
kendskab til „de evige, uforanderlige naturlove*' ik¬ 
ke er vidtrækkende og omfattende nok, når det 
gælder UFO-forskningen. Modsat kan folk med et 
færdigsyet religiøst livssyn heller ikke bringes til 
at begribe, at dette heller ikke strækker til. — Pro¬ 
blemet: de flyvende tallerkener har derfor bragt 
mentale forstyrrelser både hos den materialistisk- 
dogmefyldte og den religiøst - dogmefyldte. — Det 
er derfor forståeligt, at begge disse kategorier skub¬ 
ber problemet fra sig og lader, som om det ikke 
eksisterer. 

Desuden kræver det et vist mål af åndelig ud¬ 
vikling at fatte UFO-problemet i hele dets alvor og 
storhed. Forbavsende få mennesker har endnu nået 
denne modenhedsgrad. 

Dertil kommer angsten, som læses mellem linierne 
i dagspressens spalter. Angsten for, at det verdens¬ 
billede, menneskene enkeltvis og kollektivt har dan¬ 
net sig, skal synke i grus. Mennesker til alle tider 
har klamret sig til det bestående. Vor tid danner 
ingen undtagelse heri — og angsten for det nye og 
ukendte, „tallerkenerne** repræsenterer, lyder som 
en undertone gennem al latterliggørelsen. 

Der er således grunde nok for både videnskaben, 
pressen og den menige mand til at stemple hele 
UFO-problemet som løgn og fantasteri. Det nyeste 
våben i kampen mod erkendelsen af mennesker fra 
andre kloder på vor planet og i vor atmosfære er 
så dette: at SUFOI er en organisation af overspænd¬ 
te fantaster, som „beder** til tallerkenmændene og 
har en ligeså fast „tro“ på dem, som man i gamle 


dage havde til den gamle, rare Vorherre med nisse¬ 
hue og vatskæg. 

Tja — det er jo både til at le og græde over, at 
SUFOIs opgave og arbejde bliver i den grad mis¬ 
forstået i vide kredse. Myten om, at SUFOI er en 
sekt, vil sikkert i den nærmeste tid brede sig mere 
og mere — og dagspressen vil gnide sig i hænderne 
og henrykt bære ved til det brændende bål. 

Naturligvis må vi, så ofte lejlighed dertil gives, 
på det skarpeste dementere, at SUFOI har noget 
som helst sekterisk formål eller indhold — og el¬ 
lers anbefale det enkelte menneske ud fra sin egen 
logiske tænkning — eller mangel på samme — at 
tage stilling til problemet: de flyvende tallerkener 
af det, han hører og læser om dette emne, indtil 
den dag evt. kommer, da han „kan stå og trampe 
ovenpå en af dem“, som en SUFOI-mand sagde 
fornylig. 

— Der findes også mennesker, der nok tror på 
eksistensen af de flyvende tallerkener, men som ikke 
kan godtage, at de mennesker, der sidder i taller¬ 
kenerne skulle være lige så udviklede på det ånde¬ 
lige område, som de er det på det tekniske. — 
Denne tankegang er ikke alene ulogisk, men også 
naturstridig. Dersom rummenneskene var underud¬ 
viklede på det åndelige og etiske område, som jord¬ 
menneskene er det, havde de forlængst udslettet, 
ikke alene os, men også hinanden og sig selv, ak¬ 
kurat som vi er i færd med det her på jorden 
netop på grund af vor åndelige underudvikling. 
Denne tankegang er meget almindelig hos intelli¬ 
gente, men intolerante mennesker, som i deres dag¬ 
ligliv viser en udpræget egoisme. Deres intelligens 
og logiske sans fortæller dem, at det ville være 
storhedsvanvid at tro, at vor lille støvfnug i univer¬ 
set af en jord skulle være den, som var længst 
fremme i udviklingen, men så snart vi nærmer os 
de åndelige områder og kommer bort fra teknikken, 
svigter den logiske sans totalt, fordi det falder et 
menneske vanskeligere at skue ud over sit eget fø¬ 
lelsesliv end at skue udover sin egen intelligens — 
og for et egoistisk, intolerant menneske vil det være 
umulig at tro på nogen universel godhed og altu¬ 
risme. — Det er den slags mennesker, der interes¬ 
seret læser om „tallerkenernes** opbygning, instru¬ 
menter m. m. og synes, at alt dette lyder overmåde 
sandsynlig, — men så snart forfatteren går over til 
at beskrive rummenneskene og deres væremåde, — 

ja, så er vi atter ved overspændtheden og fantaste¬ 
riet. Det er den slags mennesker, hvis intelligens 
er løbet fra deres ånd og som sådan er kendetegnet 
for hele den tidsepoke, vi lever i. 

Sund skepsis er i høj grad på sin plads i UFO- 
forskningen, — men en sund, logisk sans på alle 
områder indenfor denne gren er ikke mindre på 
sin plads, dersom man vil forsøge at danne sig det 
virkelige billede af, hvad der sker i vor atmosfære 
og på vor jord. Ethvert sundttænkende menneske 
må sige sig selv, at den tekniske side af sagen kun 
er en del — og måske endog kun en lille del — af 
problemet UFOs, og at vi må gå langt dybere, der¬ 
som vi vil gøre os håb om at forstå og fatte blot 
en brøkdel af, hvad det egentlig er, der foregår. 

Vi, der arbejder med sagen, kan kun håbe, at 
forståelsen og oplysningen efterhånden vil brede sig 
til hver afkrog af alle kulturlande — og at pro¬ 
blemet snart vil blive behandlet med den alvor, 
det fortjener. G. R. N. 


Der er et princip, som er et slag mod al 
oplysning, som tilintetgør al debat, og som 
ikke kan undgå at holde publikum i ved¬ 
blivende uvidenhed. Dette princip er: For¬ 
dømmelse førend undersøgelse. 

Spencer. 



— Nej, selvfølgelig er det ikke flyvende tallerkner. Vi 
cører bare bag ved en af disse moderne vogne! 


FORFATTEREN 

beretter følgende: 

„Da jeg besøgte Adamski, talte han en dag med 
nogle unge piloter, som lige havde været på et 
„UFO-identifikationskursus“. 

Han spurgte dem, om de havde fået at vide, at 
de flyvende tallerkener blot var pletter for øjnene, 
lysreflexer, balloner eller lign. De lo og fortalte 
ham, at UFO’erne blev kaldt rekognoseringsskibe, 
moderskibe, bæretypen o.s.v. alt efter de forskellige 
typer. (Man brugte altså de samme navne, som 
Leslie og Adamski har benyttet i deres bøger). — 
Endvidere fortalte piloterne, at de var blevet fore¬ 
vist fotografier af forskellige typer flyvende objek¬ 
ter. Alt foregik dog i yderste hemmelighed. 

„I relation hertil kan jeg berette om: tilfældet 
marinesekretær Dan Kimpie, der, sammen med sin 
stab, fra sit luksuriøse fly så en gigantisk, glødende 
cylinder med blålige luger i adskillige øjeblikke, 
da det fløj ved siden af hans maskine, inden det 
forsvandt med utrolig hastighed. — Kimpie, der 
„står med begge ben fast på jorden“ og ikke er i 
besiddelse af nogen stor indbildningskraft, var dybt 
rystet, da han fortalte om hændelsen. — Pentagon 
lod ham forstå, at dersom han brød sig om at be¬ 
holde sin stilling som sekretcer, gjorde han klogest 
i ikke at have set det ringeste. u 

„Ligeledes har en professor ved Columbus-Uni- 
versitetet i New York fortalt mig en mærkelig hi¬ 
storie, som følger her: 

Kort før landingen på La Gardua flyveplads kom 
en stor flyvende tallerken op på siden af den flyve¬ 
maskine, hvori professoren opholdt sig. Piloterne i 
rumskibet talte til flyvemaskinens pilot gennem ra¬ 
dioen — og på engelsk. Piloten skyndte sig at stille 
radioen om til højtalerne både i kabinen, så pas¬ 
sagererne kunne høre med — og til kontroltårnet. 

Efter landingen blev man tilbageholdt og måtte 
vente, indtil afhøring af F.B.I. (det hemmelige po¬ 
liti) kunne foretages. Vidnerne fik forskellige hen¬ 
stillinger, som resulterede i, at professoren ikke 
ville udtale sig om samtalen mellem flyverpiloten 
og rumskibspiloten, og han har bedt om, at hans 
navn måtte være hemmeligholdt. Columbie Univer¬ 
sitet er dog i besiddelse af en båndoptagelse af sam¬ 
talen. — Denne tildragelse taler for sig selv“. 

PHOBES og DEIMOS 
er ikke de eneste! 

På årskongressen for rumforskning den 25. 10. 
1957 udtalte videnskabsmanden dr. Heinrich Faust 
fra „den tyske vejrtjenestes forskningsafdeling“ i 
Frankfurt bl. a. følgende: 

„I verdensrummet findes flere kunstige satelitter. 
De er bygget af levende vcesener, som ikke stammer 
fra denne jord. (C 

I øvrigt erklærede dr. Faust, at han var af den 
anskuelse, at den russiske Sputnik ikke var ene¬ 
stående, fordi der i verdensrummet allerede fand¬ 
tes kunstige satelitter, som var bygget af intelligente 
levende væsener fra andre planeter. Man kunne 
uden betænkning antage, at en trillion jordlignende 
planeter er beboet af levende væsener og af disse 
er en billion beboet af intelligente væsener. Tids¬ 
rummet mellem menneskets indtræden på jorden 
og til den nu gryende planetariske tidsalder spæn¬ 
der kun over nogle årtusinder. Vi må derfor gå 
ud fra, at der på ca. en billion planeter eksisterer 
rumflyvning eller som står umiddelbart heroverfor. 

Vi kan vcere overbevist om, at der i verdens¬ 
rummet allerede sejler rumfartøjer fredeligt om¬ 
kring — bygget af intelligente vcesener, hvis ek¬ 
sistens vi ikke kan bevise, men bencegtelse heraf 
ville greense til den højeste grad af vanvittig men¬ 
neskelig indbildskhed. 

★ 

Videnskaben bekreefter at Mars’ to måner kan 
vcere kunstige. 

I det russiske tidsskrift „LITERATURA I SHI- 
SNJ“ tilkendegiver den sovjetrussiske professor 
KRASOWSKIJ og den amerikanske professor SIN¬ 
GER, begge kapiciteter på rumforskningens område, 
at den mulighed, at de to Marsmåner PHOBES og 
DEIMOS er kunstige, ikke må udelukkes. Professor 
KRASOWSKIJ betegner sig selv som „tilhænger af 
den nye hypotese", efter hvilken der for hundrede 
millioner af år siden, herskede livsbetingelser på 
Mars, der tillod højtudviklede, fornuftsbegavede 
levevæsener at skyde kunstige måner, så store som 
adskillige Cheopspyramider, ud i verdensrummet. 

UFO-Nachrichten 


2. juli 1959 — Green Bay, Wisconsin, USA. 

To UFOs blev set på den sydlige himmel kl. 
ca. 10,30 aften. De to rød-orange farvede genstande 
var ovale og flade da de først blev set, men skif¬ 
tede, da de var lige over. 

★ 

UFO beretning fra Moskva. 

Radarstationen på Moskva’s civile lufthavn WNU- 
KOWO rapporterede for nogen tid siden tilsyne¬ 
komsten af tre „skiveformede luftfartøjer" over by¬ 
ens omegn. Flyvehøjden angaves til at være 16.800 
mtr., og minimumsdiametren opgives til 80 mtr. 

Det sovjetiske luftvåben overtog radarpejlingen 
og sendte raketjagermaskiner op, disse kunne dog 
ikke indhente objekterne, der forsvandt i over 30 
km. højde. 

Den eneste kommentar var, at optisk fejltagelse, 
atmosfæriske luftspejlinger eller en „naturlig for¬ 
klaring" er udelukket. 

★ 

4. juli 1959 — 1 ncerheden af fanesville, Wiscon¬ 
sin, USA. 

Beboere er ængstelige på grund af et mærkeligt 
lys, som de har set på himlen i tre nætter. Et øjen¬ 
vidne sagde, at han og to andre havde set det tre 
nætter i træk i en række efter hinanden, altid mel¬ 
lem 10 og 10,15. 

★ 

8. juli 1959 — 1 ncer heden af Karumba, Queens- 
land, Australien. 

To prominente forretningsmænd og to læger, der 
vendte hjem fra en krokodille-ekspedition, sagde, 
at de havde set en UFO kort efter 6,30 aften, ca. 
20 miles nede ad Norman floden fra Karumba. De 
beskrev objektet som omkring halv størrelse af 
fuldmånen med en hale. Genstanden blev også set 
af et antal mennesker, der fiskede ved Karumba. De 
sagde, at den fløj parallelt med jorden og var in¬ 
tenst oplyst mod den mørke himmel. Fortæller: 
Mrs. Idabel Epperson og W. C. Cocker. 

★ 

1. juli 1959 — Racine, Wisconsin, USA. 

Mens han ventede på en bus kl. 3,30 nat, sagde 
Jack C. Mann, at han så en flad, cylinderformet 
genstand, der var udstyret med to runde blade. Det 
var ca. 500 til 600 fod oppe i luften med en farve 
som snavset aluminium, og bevægede sig mod nord 
mod Horlick Field. 

Litteratur 

★ 

Fremtidig vil S UFO I-Horsens hver måned brin¬ 
ge en boganmeldelse her. Det er med denne an¬ 
meldelse meningen at fortælle vore læsere, hvad 
de forskellige UFO-bøger indeholder, idet der 
som tidligere nævnt kun er ca. 10% af de 300 
foreliggende, som er uden andet islæt. Der vil 
dog ikke blive tale om at give nogen bedøm¬ 
melse af de enkelte bøger. 

Det, at en bog anmeldes, skal således ikke op¬ 
fattes som en anerkendelse herfra, vi bringer bø¬ 
gerne efterhånden, som vi får dem hjem — altså 
uden nogen bestemt rækkefølge. 

Bøgerne vil kunne købes i Tysk Bogimport A/S, 
Vestervoldgade 83, København V. 

Truman Bethurum: 

Aboard a fl yin g Saucer. 

de Vors og Co. 520 West ninth Street. Los An geles- 
Califonia. — Med 1 tegning og 1 skitse. 3 dollars. 

Fortsat 

Truman beder om lov til at fotografere, men det 
nægtes ham! Aura lover ham derimod, når tiden 
er inde, så skal han komme med til CLARION, det 
tager ca. 2 dage hver vej, og han må blive så længe, 
han har lyst, og han må tage 5-6 venner med, dog 
kun mænd! 

Truman er bange for sine kammerater, der tror, 
at han spionerer, og han siger til Aura, at „de 44 er 
i fare, hun svarer, at de kan beskytte sig selv, og 
eventuelle angribere vil forsvinde. Truman er for¬ 
bavset, for hun har før sagt, at de ikke dræber. Det 
gør vi heller ikke, siger hun, vi lader dem bare 
forsvinde. Hun tilbyder at bevise dette og spørger, 
om han har noget, der må forsvinde. Han tager en 
lommelygte og lægger den » sin håndflade, og plud¬ 
selig er den væk. Således lader vi vore fjender for¬ 
svinde, siger Aura; hvorhen, spørger Truman, men 
får ikke at vide hvorhen, idet hun siger, at det ved 
hun ikke, men de må fortsætte et andet sted, men 
hun kan ikke svare ham på mere. Truman har ved 
et besøg et fransk brev med til Aura, som hun skal 
svare på, han kan ikke fransk, hun holder brevet 
op mod vægen, og lidt efter hører han en lyd som 
af en skrivemaskine, og kort efter kommer en af be¬ 


sætningen ind med svaret skrevet på maskine på 
fransk. Er det telepati, spørger Truman? Endvidere 
får han et budskab med på kinesisk, som Aura be¬ 
der ham få en kineser til at oversætte, det har hun 
selv skrevet med hans fyldepen. Da han senere prø¬ 
ver at få en kineser til dette, lægger denne skræk¬ 
slagen papiret fra sig og nægter at sige, hvad der 
står, det kommer „deroppe fra ikke her fra jorden 44 , 
siger han! 

Han får at vide, hvordan bryllup foregår, og at 
kirkerne på Clarion altid er fyldte, han får at vide. 
at de har køretøjer, som beskrives som en slags neu¬ 
tron jeeps, der svæver hen ad brede veje. De har 
også et apparat, der kaldes et retroscope, der kan se 
alt, hvad der er sket over alt, ligegyldigt hvorlænge 
det er siden, det er sket. Hun fortæller også, at at¬ 
mosfæren er omtrent ens på alle planeter, så der 
ikke er vanskeligheder med at ånde, det eneste han 
skal sørge for, når han skal med, er at have gode 
tykke sko på. Han får også et par „nødblus 44 , som 
han anvender et par gange for at tilkalde Aura. 

Aura fortæller, at tall. er lavet af det fineste 
marsiske stål. De, der laver dem, kalder dem for 
„Clarions hule hjul 44 . De går ved magnetisk kraft, 
men anvender dog også andre kilder, hun ikke om¬ 
taler. Når Truman skal med, vil han ikke mærke, 
at de flyver, undtagen lige når de starter, da vil han 
føle sig trykket ned i sædet, ellers kan han bevæge 
sig frit omkring i tall., idet han bliver udstyret 
med et magnetisk bælte. 

De visionære vinduer i tall. er lukkede, når de er 
på jorden, de bruges kun under flyvningen. 

Efter sidste kontakt er Truman helt slået ud, in¬ 
gen vil tro ham, og han ryger uklar med sin kone 
og bliver dybt ulykkelig. Så kommer hjælpen, idet 
han får brev fra „professor 44 Adamski, der ønsker at 
tale med ham. Adamski går ind for Truman og op¬ 
tager hans oplevelser på stålbånd, for at bruge dem 
i sine foredrag. Efterhånden begynder venner, kone 
o.s.v. at tro på Truman igen på grund af Adamskis 
stilling til hans oplevelser, og Truman bliver rolig og 
venter nu på den lovede rejse til Clarion, men bli¬ 
ver klar over at han må vente til planeternes stil¬ 
ling igen er gunstig til KONTAKT. 

P. Mathiesen 

— Enhver finder behag i sit, og det, 
man ikke kan lide, finder en anden 
skønt. 

Flyvende Tallerkener er landet (dansk). 

Inside the Space Ships (engelsk - svensk) 
Telepati (dansk). 

Allingham C.: 

Flying Saucer from Mars (engelsk). 

Keyhoe , D. E.: 

Flying Saucer from outer Space. Kr. 12,10. 
Flying Saucer Conspiracy. Kr. 16,50. 

Menzel , D. H.: Flying Saucers. Kr. 22.05. 

Michel, A.: 

Truth about flying Saucers. Kr. 16,50. 

Flying Saucers and the Straightline mystery. 
Kr. 33,55. 

Norkin , I.: Saucer Diary. Kr. 22.35. 

Jessup M. K .: 

The case for the Ufo 

The expanding Case for Ufo. 

Ruppelt , E.: 

Report on unidentified flying objects. Kr. 19.80. 
Scully , F.: Behind the flying Saucers. Kr. 12.10. 
Wilkins, H. T .: 

UFO-Nachrichten, pr. år 12 nr., kr. 13,00. 

Kosmisk studiehefte, udkommer i april. 

Oplysninger hos: 

SUFOI - VOJENS. 


_OBS!_ 

S. U. F. O. I. - Silkeborg 

beklager at måtte meddele, at man på grund af 
travlhed er kommet bagud med leverancen af kom¬ 
pasnåle og samlesæt til detektorer. 

Eventuelle „Skadelidte** kan få allerede indbe¬ 
talte beløb refunderet ved skriftlig henvendelse til 
SUFOI, Præstegårdsvej 40, Vojens. 

★ 

I UFO-NYT, oktober 1959, har der beklagelig¬ 
vis indsneget sig en fejl under omtalen af præsident 
Trumans pressekonference den 4. april 1950. 

Den korrekte oversættelse lyder: Jeg kan garan¬ 
tere dem for, at de flyvende tallerkener, hvis de 
eksisterer, ikke er konstrueret af nogen jordisk magt. 
(Undskyld — Red.) 

★ 

Lederen af SUFOI-Danmark, Frank Pedersen, L. 
A. Ringsvej 68, Højbjerg, Aarhus, har 
telefon Aarhus 7 11 49 


Den 49 år'tge J. C. Cooke, professor i matematik¬ 
ved det malajiske universitet, erklærede ved et fore¬ 
drag i Singapore: 

„Der hersker ingen tvivl om, at regeringerne un¬ 
dertrykker sandheden om „de flyvende tallerkener", 
fordi de frygter panik og massehysteri". Han nærer 
en klippefast tro på, at de flyvende tallerkener ek¬ 
sisterer, og at de bliver styret af intelligente ikke- 
jordiske væsener. 

Professoren har lige tiltrådt en førende stilling 
indenfor det britiske luftfartsinstitut i Farnborough. 
Han er selv en begejstret flyver. 

Sit foredrag sluttede han med følgende bemær¬ 
kelsesværdige ord: ; 

„Efter min mening er besætninger på de „fly¬ 
vende tallerkener** os ikke fjendtlig stemte. Måske 
befinder de sig endog i vor atmosfære for at frelse 
os fra os selv. Jeg håber, at de vil gribe ind så¬ 
fremt en atomkrig skulle bryde ud. Såfremt vi vi¬ 
ser os fjendtlig stemt og fjendtlig indstillet overfor 
dem, så er de uden tvivl i stand til at udrydde os 
alle**. 


U FO-Nachrichten 

Med venlig tilladelse fra 

George Adamski - Lucy Mc. Ginnis 

bringes 

Cosmic Science 


Spørgsmål og svar 

Fortsat 

Sp. 18. Anvender de penge, som et byttemiddel 
med andre planeter? 

Nej. Deres samkvemsform er et vare- og tjeneste¬ 
ydelsessystem uden anvendelse af penge. Alt, hvad 
der produceres, er fælleseje og enhver modtager så¬ 
ledes, hvad han har brug for. Og da penge ikke 
bliver anvendt, er der ingen „rige“ og ingen „fat¬ 
tige". Men alle deler ligeligt, idet de arbejder for 
fælles bedste. Dette kan vel kaldes for systemet — 
produktion for anvendelse. 

Sp. 19. Hvad er deres regeringsform? 

Der er en planetarisk regering, som udgøres af 
repræsentanter valgt fra hver distrikt og fra hver 
livsgren. Folkets nødvendigheder bliver drøftet upar¬ 
tisk af dette råd og problemerne bliver løst til fæl¬ 
les bedste. Jeg har forstået, at der er meget ringe 
nødvendihed for kontrol gennem love, thi gen¬ 
nem fuld anerkendelse og tilsvarende belønning af 
veludført arbejde, er de fristelser, der skabes af 
vort nuværende pengesystem fuldstændig elimineret. 

De har også fortalt mig, at det betragtes som en 
stor ære at blive valgt til regeringsrådet. For dette 
giver dem, som er blevet valgt, fordelen af at kun¬ 
ne tjene Skaberen ved at tjene Hans børn. 

Sp. 20. Der er blevet sagt meget om fjendtlig ind¬ 
stillede rummennesker og uhyrer. Kender De nogen? 

Netop dette spørgsmål har bragt frygt ind i 
mange hjerter og er også ansvarlig for den 
langsomhed med hvilken vore officielle embedsmænd 
vedkender sig de interplanetariske besøgende. Men, 


hvis een tænker nøje over dette bare et øjeblik, vil 
han sikkert finde svaret. Med deres udvikling, som 
er meget langt fremme, og som tillader dem at rejse 
i rumskibe, ville disse folk have erobret jorden for 
længe siden, hvis de havde sådanne planer! Og har 
de gjort den mindste bevægelse i denne retning? 

Husk, enhver videnskabelig opdagelse er et tve¬ 
ægget sværd. Og ligesom atomspaltningen kan an¬ 
vendes til fredelige formål for hele menneskehe¬ 
dens fremme, eller for tilintetgørelsen af vor civili¬ 
sation — på samme måde kunne deres kendskab til 
den elektromagnetiske kraft i rummet også anven¬ 
des. Vi ved alle, at den kraft, som de har udviklet, 
ville kunne gøre, at vore største bomber lignede 
knallerter eller raketter. Synes disse kendsgerninger 
ikke at besvare spørgsmålene på den rette måde? 
Såvidt jeg ved, har der ikke været begivenheder, som 
viste, at rummenneskene var os fjendtlig stemt. 

Hvad angår de rapporter, der findes om uhyrer 
— har De så ikke set vore egne jetpiloter i fuldt an¬ 
træk for højdeflyvninger? De ville bestemt være et 
rædselsvækkende syn for mennesker, som aldrig har 
hørt om et fly. Jeg tror, De kan regne med, at rap¬ 
porterne om „uhyre" er resultatet af skræk forårsa¬ 
get af nærheden og det mærkelige ved rummenne¬ 
skene og så synet af en uniform, som vi ikke er for¬ 
trolig med. 

For mig er det vanhelligelse og blasfemi, at vi — 
når vi antager at være skabt i Skaberens billede, kan 
tro på vanskabninger som beboere af andre planeter. 
Skabelsens historie er universel — ikke kun be¬ 
grænset til vor lille planet, jorden. 

Fortsættes 


En detektorvarsling kan være 
en hilsen fra rummet , gør Dem 
altid den ulejlighed at se efter , 
om der er »noget på himlen«. 

I Plattsburg (N. - Y.) har flere beboere uafhæn¬ 
gig af hinanden rapporteret, at deres vogne er ble¬ 
vet standset af et mærkeligt obj. som fløj over dem. 

UFO-observationer 

over Skandinavien 

I måneden fra 15. december 1959 til 15. januar 
1960 er der til SUFOI indgået 13 rapporter, nemlig 
1 fra 1957, 1 fra juni 1959, 1 fra august, 4 fra ok¬ 
tober, 5 fra november og kun 1 fra december 1959- 
Vi kan således nu lave en midlertidig tælling af 
rapporter for det foregående år. Det ser dog mær¬ 
keligt ud, at der kun er 1 rapport fra december — 
og den er endda ikke fra Danmark, men fra Norge. 
Mon ikke der ligger nogle december-rapporter ude 
i grupperne? Det vil jeg næsten tro. 


Optællingen ser i dag — den 18. januar 1960 — 
således ud: 

Indgået før 1. januar 1959 ... 311 rapporter 

indgået i hele 1959 . 757 rapporter 

ialt . 1068 rapporter 


Hvorledes rapporterne er fordelt over årets måne¬ 
der fremgår af nærværende skema. 


Den ældste observation, som er fra oktober 1957, 
er fra Aalborg. Den omhandler en meget interes¬ 
sant hændelse, som en gårdejer og hans hustru har 
været ude for, da de kl. ca. 2300 kørte over Store 
Vildmose. Pludselig kom der imod dem en meget 
klart lysende genstand, et mærkeligt fartøj, der 
kørte eller fløj inde på marken et stykke fra vejen, 
som observatørerne kørte på. Da de i ringe fart 
passerede hinanden, kunne observatørerne begge to 
ganske tydeligt se 2 personer sidde inde i ligesom 
en glaskuppel, hvorfra der strålede et mærkeligt grøn¬ 
ligt eller blåligt lys. Manden spurgte hustruen, om 
de skulle stoppe og se fartøjet nærmere an, men 
hun protesterede kraftigt herimod, og de kørte vi¬ 
dere. 

De fulgte nu fartøjet gennem bilens bagrude, me¬ 
dens de langsomt kørte videre, og fartøjet forsvandt 
mod nord. Farten havde været 30—35 km/t. De 
havde passeret hinanden i en afstand af 50—75 m. 

Den 4. juni kl. 2030 så en norsk handelsbestyrer 
fra Bø i Telemark ved sin hytte i nærheden af Heg- 
genes på nordsiden af Seljordvannet en sort aflang 
skarpt afgrænset genstand komme skråt gennem luf- 

ten nedover langs en brat fjeldvæg, efter at han 
kort forinden havde hørt en hvislende lyd som fra 
et jetfly. Der stod nogle træer i vejen for videre 
udsigt, hvorfor observatøren sprang 3—4 skridt til 
siden, men da var alt væk og stille. Hastigheden var 
større end på fly, han har set. Nærmeste afstand til 
genstanden anslår han til ca. 400 m, og han anslår 
længden af genstanden til at være mellem 1 og 2 
m. 

Den 1. august 1959 mellem kl. 2330 og 2400 så 
en stud. med. fra Aarhus ved Møgelkjær 3—4 stav¬ 
formede, gullige objekter på den sydøstlige him¬ 
mel ca. 30 grader over horisonten. De var ca. 1 cm 
i udstrakt arm. De stod ganske stille forskudt for 
hinanden i en skrå linje nedad. På en gang gik ly¬ 
set ud i et af objekterne, og en kort tid efter tænd¬ 
tes et andet lys et andet sted i formationen. Hele 
observationen varede ca. 15 minutter. 

En trafikassistent fra SAS har til SUFOI, Køben¬ 
havn, indgivet en rapport om en observation han 
har haft den 2. oktober kl. 1315. Her er uddrag 
af rapportens tekst: „Stod i et åbent vindue og så 
efter en OXFORD (en flyvemaskinetype), da jeg 
30—50 m bag den så ovennævnte UFO. Da det ab¬ 
solut ikke så ud til at være et slæbemål, så jeg nøj¬ 
ere efter, for at se om det evt. kunne være et fly 
langt borte. Det mener jeg ikke, det var, (er en god 
fjernkender), og i så fald skulle farten også have 
været meget større. UFO’en accellererede og passe¬ 
rede OXFORD’en på venstre side, 5—10 m lavere“. 

UFO’en var stålgrå af farve, oval af form og 
størrelse i strakt arm 0,5—0,7 cm. Farten anslås til 
150—200 km/t. 

Den 10. oktober kl. ca. 1430 ser en mand fra 
Ry ved Silkeborg fra sin have mod den nordlige 
himmel en genstand af form som en dyb tallerken 
vendt med bunden i vejret og med en spændvidde 
som en jetjagers vingefang. Den var 5—6 m i højde 
og fuldstændig som sølv at se på. I „det dybe“ var 
der ruder med mellemrum på ca. 2 5 cm. Den fløj 
fra øst mod vest med en hastighed af 10—15 km/t. 
Den var ikke ret højt over jorden. Observatøren 
stod på fjerde trin af sin stige, som var stillet op 
mod et frugttræ, og herfra så han genstanden glide 
ind over naboens have på højde med trækronerne 
dér. (For en ordens skyld skal det oplyses, at nævn¬ 
te hændelse endnu ikke er undersøgt så nøje, som 


vi kunne ønske det, da den først for ganske nylig 
er kommet til SUFOIs kundskab). 

Fra Langeland rapporteres 2 observationer. Den 
ene er fra den 16. oktober, hvor en husmor i ca. 5 
min. over Havbølle ser en rund, rød, ærtstor gen¬ 
stand komme fra vest og forsvinde mod øst ret højt 
på himlen. Den anden er fra den 17. oktober kl. 
2100 til 2130. Her er det en mellemskoleelev og 
hans mor, der over Rudkøbing højt på himlen ser 
en blank skiveformet genstand (størrelse ?) passere 
fra vest mod øst. 

På hovedvej 10 ved Hedensted ser en malermester 
den 6. november kl. 2040 til kl. ca. 2100 sammen 
med sin kone og barn en månelignende figur, der 
kort efter forsvinder. I første øjeblik antoges den 
for at være månen, men månen sås umiddelbart ef¬ 
ter til venstre derfor. Få minutter efter kom figuren 
igen, kraftigere og større end før, men samme sted, 
hvorefter den blev mindre og mindre for til sidst 
at forsvinde helt. 

Den 10. november kl. 0600 så en københavnsk 
husmoder over Brigadevej i ca. % minut en gen¬ 
stand, der lignede en rød lanterne på størrelse med 
en to-øre i strakt arm. Den kom fra NNV og gik 
mod SSØ. Efter at have fløjet et stykke, drejede den 
brat af i et drej på 90 grader. Det var ikke et fly, 
da det var lydløst, og da fly vistnok endnu ikke kan 
lave vinkelrette drej uden at nedsætte hastigheden. 
Hastigheden her anslås til ca. 200 km/t. 

En dygtig ufolog fra Odense sad den 20. novem¬ 
ber kl. 1658 i sit hjem og talte med en ven, da han 
gennem vinduet så en kobbergrøn UFO på den syd¬ 
vestlige himmel. Hastigheden var ca. 4—500 km/t 
og højde over horisonten ca. 5 km. Den var 0,25 cm 
bred og 0,50 cm lang. Han syntes, den mindede 
om de grønne ildkugler, der beskrives fra USA. 
Det var ikke et meteor. Observationen varede 7 sek. 

En mand fra Ulbølle på Fyn har den 27. nov. kl. 
1737 set en stor lysende genstand udløse 2 mindre. 
Han stod og så på en stor sky — den eneste på 
himlen — da der fra dens nordlige spids kom en 
rødlig orange oplyst cirkel til syne. Den havde en 
størrelse som det halve af fuldmånen og den stod 
stille et øjeblik. Derpå dalede den med tiltagende 
fart, og lyset blev hvidt, da den var kommet fri af 
skyen. Pludselig udløste den en stærkt lysende kugle 
og 2 sekunder efter een til. Observatøren så ikke 
mere, idet en stor bakke skjulte videre udsyn. 

Den 29- november kl. 2300 ser en dame fra Skive 
i ca. 5 minutter højt på himlen over Skovbakken en 
oval rødfarvet genstand. Hun var på vej hjem fra 
rutebilen sammen med sin mand og søn, som gik 
i modsatte side af vejen, og de kunne ikke se gen¬ 
standen for skoven. Da de kom hjem, kimede søn¬ 
nens detektor. 

Den 19. december kl. 1455 til 1458 ser en norsk 
realskoleelev fra Risinglia pr. Skien i Norge, (der 
har tidligere her i UFO-NYT været refereret obser¬ 
vationer af ham), en aflang hvid genstand, som be¬ 
vægede sig langsomt på himlen fra SV mod SSV. 
Farten var halv så stor som et jetflys og højden 
omtrent den samme som dettes. 

R. Norskov. 

-★- 

11. juli 1939 — Allentown, Pennsylvania, USA. 

Beboere melder, at de har set et blegnende og 
og glødende rødt lys over den nordøstlige del af 
byen. De sagde, at de først så lyset omkring kl. 10 
aften. Skønt det forholdt sig roligt det meste af ti¬ 
den, bevægede det sig til slut lidt, da de betragtede 
det. Fortæller: K. Knauss. 

13. juli 1939 — Syd-vest Montana, USA . 

Beboere i syd-vest Montana meldte at have set 
en ildsprudlende rød stribe i tusmørket. En husmo¬ 
der fra Hamilton fortalte officerer, at hun så noget 
lignende en jetmaskine styre lige ind i bjergene 
lige i nærheden af hendes hjem. Mrs. Harold Press- 
cot fortalte en journalist, at hun var på vej hjemad 
i bil kl. ca. 8,30 aften, da hun så genstanden dykke 
lige ned bag en bjergtop ved Big Creek søen. Tre 
teen-age piger fra Helena fortalte, at de havde set, 
hvad de troede var et naturligt fænomen på samme 
tid. De beskrev objektet som dalende ned over pas¬ 
set, idet de mente MacDonald passet sydvest for 
Helena. De sagde, at den så ud som en komet og 
havde en hale. En kvinde fra Butte og hendes dat¬ 
ter så en flammende genstand, da de kørte fra Boul¬ 
der kl. ca. 8,30 aften. Den så ud til at være lige 
foran dem og hang i luften i ca. 20 minutter før 
den forsvandt. Den så ud til at være glødende og 
havde en hale som en komet. Genstanden blev også 
set fra Bozeman og Missoula, Montana og fra Salt 
Lake City, Utah. 


For tretten år siden begyndte den ejendomme¬ 
ligste periode i menneskehedens historie. — En 
dag, da Kenneth Arnold i sin flyvemaskine nær¬ 
mede sig Mount Rainier, Washington, fik han øje 
på ni mærkværdige objekter, som jog af sted over 
himlen foran ham. — Deres hastighed var „ujor- 
disk“, og deres form og måden, de fløj på, ledte 
tanken hen på „flyvende tallerkener. — „Jeg havde 
en uhyggelig følelse af noget overjordisk 44 , sagde 
han senere. — 

Dette var begyndelsen til observationer af taller¬ 
kener over hele verden. Nu findes der forsknings¬ 
grupper, snart sagt over hele jorden, som arbejder 
med problemet: „de flyvende tallerkener 44 . Man har 
beregnet, at der er mindst 15,000 forskningsgrupper 
i arbejde. Alle arbejder uden løn og går helt fri¬ 
villig ind i arbejdet med denne opgave. 

Historisk er det bevist, at der er set UFO’s på 
himlen så langt tilbage som til oldtiden, — dog 
med meget lange mellemrum. 

At den nuværende store invasion af UFO’s ind¬ 
trådte så hurtigt efter den såkaldte atomalder, gi¬ 
ver forskerne anledning til at tro, at der er en for¬ 
bindelse mellem disse to begivenheder, som begge 
har rystet verdensbilledet. Teorien er, at mennesket 
ved at spalte atomet, „naturens byggesten 44 , har 
fremkaldt en læsion, som det ikke er i stand til at 
hele igen, hvilket også problemerne med den ra¬ 
dioaktive udstråling samt med affaldsprodukterne 
vidner om. De fleste forskere mener, at vi, ved at 
spalte atomer, går imod naturlovene og håber, at 
man snart må opdage en ny kraftkilde, — måske 
den, som på en så dramatisk måde demonstreres 
gennem den fantastiske fart og de bevægelser, som 
„de flyvende tallerkener 44 fremviser. — Man talei 
nu om „naturens bagside 44 — jordmagnetismen, — 
om hvordan den skal udnyttes og bringes i forbin 
delse med de positive kræfter i rummet samt hvor 
dan „kraftfelterne 44 skal benyttes. 

Tallerkenerne demonstrerer, at menneskene i dem 
har løst dette problem, ved at stå bomstille i luften 
for så pludselig at fare af sted med fantastiskt 
hastigheder, stoppe brat op og lave hårnålesving. — 

Det er en kendt sag, at mange ingeniører beskæf 
tiger sig med UFO-forskning og i al stilhed hai 
kontaktet de stedlige UFO-grupper. Ligeledes ei 

det velkendt, at snesevis af store korporationer, som 
arbejder med aerodynamik, har en altopslugende in 
teresse for den gådefulde energ'kilde, de „flyvende 
tallerkener 44 tapper af. Man arbejder intentsivt på 
at løse dette problem, som man i savn af et bedre 
navn kalder „antigravitation 44 . En kappestrid af 
næsten uhørt omfang er i gang for at være den 
første, der løfter sløret for gåden om naturens „frie 
energi 44 , — og man ved allerede nu mere om den 
ting, end almindelige mennesker drømmer om. 

I alle retninger finder „tallerken-fremstød 44 sted. 
Forskerne marcherer! Foredragsholdere kører fra 
by til by. Flere og flere tidsskrifter, der behandler 
UFO-problemerne dukker op. TV-stationer og ra¬ 
diostationer over hele verden har hver dag „taller¬ 
ken-udsendelser 44 for at forberede folk på den gi¬ 
gantiske tidsalder, vi er gået ind i. Flere og flere 
rapporter om UFOs kommer til forskernes kend¬ 
skab. 

Millioner af mennesker over hele verden kræver 
nu højlydt af deres regeringer, at de frigiver, hvad 
de ved om „flyvende tallerkener 44 . De mener, at 
menneskeheden i dag står på en skillevej, der en¬ 
ten kan være en genvej til udslettelse af menneske¬ 
heden eller en genvej til verdensforståelse og højere 
etisk levemåde. Et slagord kommer fra udlandet og 
lyder således: „Vær aktiv i dag eller radioaktiv i 
morgen 44 . 

Efter den nylig stedfundne kongres om den sti¬ 
gende radioaktivitet over hele verden og de beska¬ 
digelser, denne medfører, er kravet åbne fakta om 
de „flyvende tallerkener 44 og grunden til at de kom¬ 
mer, påny blevet brændende aktuelt. 

U FO-Nachrichten 

* 

I Lake Charles (Louisiana) kørte fru Frank Lain 
kl. 7,45 om morgenen i bil, da bilen pludselig blev 
stærkt rystet og standsede, ligesom den havde stødt 
på en usynlig forhindring. Fru Lain kikkede op og 
så et rund sølvobj., som svævede i en højde at ca. 
200 fod. UFOen forblev i denne stilling i nogle se¬ 
kunder for derefter at flyve mod nord med stor ha¬ 
stighed. Efter dette var der ingen vanskeligheder med 
at starte bilen. 


Husk at underrette SUFOI, 
når De ser et UFO 

W. S. Mc. Farland, 3021 W. Madison, Phoenix, 
Arizona, observerede den 6. april 1959, kl. 
0610, 20 miles nord for Phoenix på Black Ca¬ 
nyon landevejen, en grøn lyskugle, der bevægede sig 
henimod Bradshaw bjergene, over 60 miles borte, 
i retningen øst-vest. Den holdt en støt, meget hur¬ 
tig fart, der gradvis aftog, omtrent 15 grader af him¬ 
melbuen, brændte den ud. Den standsede ikke, 
svævede eller skiftede retning og blev set i ca. 
to eller tre sekunder. Han bemærkede ikke om den 
havde nogen virkning på bilen eller ampéremeteret. 

Hans egen forklaring: 

„Efter min mening var dette et almindeligt til¬ 
fælde af en kobberforbindelse, (metallisk objekt), 
der kom ind i atmosfæren og bevægede sig i ret¬ 
ningen fra øst mod vest og blev antændt af gnid¬ 
ningsmodstanden. Jeg tror, det var en kobberfor¬ 
bindelse på grund af farven på det afgivne lys. Jeg 
har været svejser og smeltearbejder, og som sådan 
er jeg meget fortrolig med den karakteristiske grøn¬ 
ne farve, som kommer fra brændende kobber. Jeg 
har levet hele mit liv i den sydvestlige del af lan¬ 
det og har tilbragt en stor del af mit liv udendørs, 
både nat og dag, men jeg har aldrig set noget af 
denne art før. 

Af denne grund satte jeg mig i forbindelse med 
avisen for at prøve at finde ud af mere om det. En 
kvinde ringede mig op og spurgte, om rapporten i 
avisen var rigtig og sagde, at hun også så den om 
mandagen. Hun ønskede ikke at opgive sit navn. 

Objektet brændte ud ikke mere end 60 miles fra 
mig, da det var mellem mig og Bradshaw bjergene. 
Da jeg så dette, standsede jeg bilen og stod ud for 
at lytte efter evt. lyde (hvilket angiver en længere 
tidsperiode — GF). Jeg tror, jeg ville have hørt en 
lyd, hvis det ikke havde været for den kendsger¬ 
ning, at en stor diesel-lastvogn passerede netop på 
det tidspunkt. Jeg ville sætte pris på at høre Deres 
mening 44 . 

Vidnet er 46 år gammel og er sikkerhedsinge¬ 
niør ved APSG. Han er ikke farveblind og bærer 
ikke briller. Der har ikke været fugleflokke i områ¬ 
det i den senere tid. 

Australske eksperter kontrollerer 

UFO landingsrapport 

Woomera raket-videnskabsmænd undersøger ny 
lig rapport om en kolossal, kuppelformet UFO, som 
påstås landet og derefter startet nær Purnong. Post 
mester og postbud sagde, at maskinen, da den stod 
på jorden, var som et klart oplyst cirkustelt. UFO’et 
forsvandt i en stejl bane, da de nærmede sig. 

★ 

13. juli 1939 — Blendhetn, South Island, 

New Zeeland. 

Følgende historie fortaltes af mrs. Frederick 
Moreland: Kl. 5,30 morgen gik jeg over gården for 
at malke koen. Jeg bemærkede en grøn farve gen¬ 
nem skyerne, da der ikke var måne, undrede jeg mig 
over, hvad det kunne være. Da jeg var halvvejs 
over gården, kom to store grønne øjne eller store 
lamper til syne over mig og faldt ned mod jorden. 
Jeg så, at jeg var badet i grønt lys, og at gårds¬ 
pladsen var grøn også. Det var en forfærdelig farve. 
Min første tanke var: Jeg skulle ikke være her, jeg 
styrtede afsted mod træerne, der stod rundt om 
pladsen. Der stod jeg og kiggede. En tallerkenformet 
glød med to grønne lys i bunden steg nedad. Luf¬ 
ten blev meget varm. To rækker flammer rundt om 
midten var orange-røde, og syntes at dreje rundt i 
modsat retning. Tingesten var ca. 20 til 30 fod i 
diameter. Den blev hængende i taghøjde. Motorerne 
stoppede og et lys blev tændt, i hvad så ud til at 
være et glastag, der glødede. Bunden så ud til at 
være af et gråligt metal. Der var en svag summen 
i luften. Der var to mænd i den, klædt i tætslut¬ 
tende dragter af et skinnende materiale. Det eneste, 
jeg kan tænke på, for sammenligning, er aluminiums 
folie. De bar hjælme, jeg kunne ikke se deres an¬ 
sigter. En af dem rejste sig og satte to hænder foran 
sig, som om han lænede sig til noget for at se 
nedad. Så satte han sig ned, og efter et par minutter 
startede motorerne igen, og den skød lodret opad 
med stor fart og forsvandt i skyerne. Den lavede 
en blød støj. Jeg var målløs, som jeg stod der imel¬ 
lem træerne, og vidste ikke hvad jeg skulle gøre. 
Der var en lugt af noget, der mindede om peber i 
luften. Til sidst besluttede jeg at fortsætte og mal¬ 
kede køerne. Fortæller: Mrs. Idabel Epperson. 



- I oar synes jeg, vi skal lade planeterne være i ferien . . . lad 
os nøjes med en lille smuttur rundt om Jorden! 


Dr. h. c. Werner Zimmermann skriver i „Drei- 
Eichen-Blåtter“ for marts måned 1956: 

Ved bygning af den første jernbane havde fø¬ 
rende autoriteter indenfor videnskaben ytret, at men¬ 
nesker, som sad i tog, der kørte med mere end 40 
km fart, ville blive vanvittige. 

Førende professorer og teknikere har så sent som 
i begyndelsen af det 20. årh. erklæret, at hvad der 
var tungere end luften, umuligt kunne hæve sig fra 
jorden. Den, der vil afvise alt, hvad der ikke er 
sikkert og bevist, vil for evig blive stikkende i 
gårsdagens kvaler og nød. 

W eltraumbote 


RIO DE JANEIRO, den 10. november 1958 (te¬ 
legram i „France-Soir“): En flyvende tallerken har 
vist sig over Brasilia — den nye brasilianske hoved¬ 
stad, som er i færd med at blive bygget — og fik 
hele befolkningen til at gå ud på gaderne. En fly¬ 
vemaskine lettede for at forsøge at forfølge det 
mystiske objekt. Denne fløj dog meget højt og kunne 
ikke nås. 

Den kendte Karlsruher-astronom, professor dr 
Kritzinger siger i Freisocialen Presse“ for den 10 
1. 1958 bl. a. følgende: 

UFO’erne er en kendsgerning, som vi må affinde 
os med. Denne påstand betyder et brud med del 
gamle verdensbillede. Det kan falde vanskeligt al 
nå til den overbevisning, at der over vor jord ope 
rerer interplanetariske rumskibe, som åbenbart blivei 
styret af intelligente væsener fra andre himmellege 
mer. Der findes titusinder af øjenvidner, som hai 
set UFO’s over USA, Asien, Japan, Sydafrika og 
også over europæiske områder. Talrige fotografiei 
er uigendrivelige beviser og dokumenter. Der fin 
des farvefilm af UFO’s såvel som en dokumentar 
film destribueret af United Artists i USA. Det arne 
rikanske luftvåbens personale har medvirket ved 
fremstillingen. I denne dokumentarfilm er det øje 
blik gengivet, da et UFO viser sig over en luft 
havn i Washington og bliver indfanget på radar 
skærmen. En anden film blev optaget af en norsk 
videnskabsmand. Der er fundet strandede UFO’s på 
jorden. UFO-materiellet er enorm hårdt og varme 
bestandigt og af her ukendt beskaffenhed. 

Professor Kritzinger fortsætter med at stille 
spørgsmålet: „Hvorfor har man her på jorden kun 
fundet forholdsvis få spor efter sådanne himmel¬ 
legemer, der dog i årtusinder har fløjet i vor atmos 
fære ?“ 

Faktisk har man længe haft sådanne spor, men 
af ren og skær angst får offentligheden intet at 
vide herom. Man fandt ikke blot UFO’s, men også 
besætningerne — dog som lig. Skulle det ikke 
være muligt for disse væsener at komme levende 
ned på jorden ? 

Der findes også teorier om, at fly allerede foi 
årtusinder siden er landet på jorden. Man kan læse 
herom i gamle dokumenter, ja endog i Biblen. Den 
afdøde videnskabsmand Iwan Hoog Kramatzki har 
fremsat den fantastiske teori, at det kinesiske folk 
ikke skulle stamme her fra jorden, men for lange 
tider siden være kommet udefra himmelrummet fra 
et sted, som de forlængst har glemt hvor var. Ki¬ 
neserne skulle således ikke være jord-mennesker, 
men en art kolonister. For denne i øvrigt meget vo¬ 
vede teori taler dog den kendsgerning, at kineserne 
er af en helt anden beskaffenhed end de øvrige ra¬ 


cer og allerede besad en forbavsende høj kultur, da 
alle andre folkeslag på jorden endnu stod på det 
laveste urtidstrin. 

„Freizosialen Presse“ den 10. 1. 1958. 

U FO-Nachrichten. 

★ 

20. maj 1959 — Waynesboro, Pennsylvania, USA. 

Adskillige beboere fra Waynesboro, Hagerstown, 
Maryland, har rapporteret, at have set en lysende 
genstand bevæge sig gennem luften mod syd i vest¬ 
lig retning kl. ca. 11,15 aften. En iagttager sagde, 
at den var strålende blå med en gul ring omkring. 

KEYHOE 

Menneskets drøm om at aflægge besøg på månen 
kan — efter amerikanske forskeres mening — vir¬ 
keliggøres i løbet af få år. 

Major Donald Keyhoe har ord for at være en 
fremragende kender af „flyvende tallerkener*'. Han 
erklærer til ovennævnte udtalelse, at de første be¬ 
søgende på månen vil blive meget overrasket over 
at finde mennesker der, fordi månen allerede nu 
tjener som støttepunkt for mennesker fra en anden 
verden. Der findes dog intet bevis herfor, men på 
den anden side findes der intet, som kan afkræfte 
denne formodning eller antagelse. Major Keyhoe 
betoner, at man ikke kan antage, at væsener fra 
andre planeter skulle stå tilbage for os i udvikling 
eller i videnskabelig henseende. Når dette ikke er 
tilfældet, må man formode, at de også kan stå over 
os i videnskabelig henseende, hvorfor intet taler 
for, at de ikke skulle kunne have indrettet obser¬ 
vationsposter på månen. Månen må være en ideel 
mellemlandestation for sådanne ikke-jordiske men¬ 
nesker og ideel til observationer af jorden. Keyhoe 
føler sig overbevist om, at jorden i de sidste 10 år 
har været under observation fra månen af disse 
væsener fra fremmede stjerner. 

„ Telegraph“ den 3. 11. 1957. 

(Amerikansk avis). 


1.12.1958: Montebello, Calif.: 4 unge mænd mø¬ 
der i et ensomt distrikt et lyst obj., og belyser det 
med billygterne. En tid lang fulgte obj. deres vogn. 







Fortæl Deres venner om ADAMSKI’S „TELEPATI” 


Den 15. jan. 1959 har Dr. I.-M. Levitt, direktør 
for planetariet i instituttet Franklin i Philadelphia 
forudsagt, at i året 1980 ville landsbyer, bygget i 
kuppelform af plastik, beboet af mennesker fra jor¬ 
den, dække månens overflade og at solens stråler 
på disse kupler ville være synlige fra jorden. 

Imidlertid har Dr. Gérard Kuiper og andre aner¬ 
kendte astronomer på månens overflade i flere år 
set hundreder af mystiske kupler, fuldstændig runde, 
som synes hvide gennem teleskoperne. Engang imel¬ 
lem forsvinder en gruppe af kupler fra en del på 
månen for at dukke op et andet sted . . . Det er end¬ 
nu ikke landsbyer, beboet af mennesker fra jorden 
. . . ikke endnu! Ingen andre kommentarer er nød¬ 
vendige. 

★ 

„Practical Mechanics“ for februar måned 1955. 

Meteorer og meteoriter har ikke „returbillet 44 . De 
kan ikke ændre deres retning, når de én gang er 
grebet af vor planets gravitationskraft. Enten bræn¬ 
der de op, eller de styrter ned — og dette endda 
meget hurtigt. De leger ikke skjul omkring bjerg¬ 
toppe, ligesom de heller ikke ændre flyveretning, 
når de passerer et fly. 

Stillestående „moder-meteorer 44 med en hærskare 
af hoppende meteoriter, som gensidigt giver tegn 
til hinanden, kender den astronomiske videnskab 
intet til. 

W eltraumbote 

* 

LORD DOWDING 

„Bevismaterialet for eksistensen af „flyvende tal¬ 
lerkener 44 er overvældende, men må endnu ikke 
meddeles offentligheden. 44 

Lord Dowding er trådt ind i den skare af per¬ 
sonligheder, som tror på eksistensen af UFO’s. 

I West-Hoalthly holdt han for et særligt ind¬ 
budt publikum et to timer langt foredrag om 
UFO’er. Han erklærede, at bevismaterialet for ek¬ 
sistensen af UFO’s var så overvældende, at man 
ikke fra nogen side mere kunne tvivle på, at der 

faktisk fandtes „flyverde tallerkener 44 , og at disse 
ikke var af jordisk konstruktion, men skabt af ikke- 
jordiske væsener, som er os langt overlegne i alle 
tænkelige forhold. Vi kender det materiale, som 
UFO’erne er bygget af, men vi formår blot ikke at 
fremstille det. Vi kender også den drivkraft, som 
UFO’erne benytter. De får energien direkte tra 
kosmos. Jo højere de flyver, jo hurtigere kan de 
flyve. Trods mange forsøg er det endnu ikke lyk¬ 
kedes os at fremstille de agregater, som kan ud¬ 
vinde UFO’ernes drivkraft. Hvad den mere mate¬ 
rialistiske side angår m. h. t. UFO’erne, står vi 
endnu overfor en gåde. Han tror dog at kunne for¬ 
sikre, at sløret for alle hemmeligheder vedr. UFO- 
erne langsomt bliver løftet etapevis, skridt for skridt 
for at forhindre en verdenspanik. Hvis man i dag 
pludseligt fortalte den fulde sandhed, kunne man 
forvente en fuldkommen panik. Tidspunktet for en 
masselanding af UFO’s er sikkert nærmere end 
mange tror. 

